ПРОТОКОЛ № 35
от заседанието на Комисия по правни и институционални въпроси 
към Пленума на Висшия съдебен съвет, проведено на 24 октомври 2016 г.

Днес, 24 октомври 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Министерство на правосъдието относно проект на Закон за изменение и допълнение на Наказателно-процесуалния кодекс.

Д Н Е В Е Н   Р Е Д: 
I. МЕЖДУНАРОДНА ДЕЙНОСТ

1. ОТНОСНО: Молба от Министерство на правосъдието за определяне на съдии за участие в работата по измененията на Регламент № 2201/2003 г. относно компетентността, признаването и изпълнението на съдебни решения по брачни дела и делата, свързани с родителската отговорност – Брюксел IIa.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ИЗПРАЩА преписката на Богадана Желявска за определяне на съдии от състава на Националната съдебна мрежа по граждански и търговски дела, които да бъдат ангажирани в работата по измененията Брюксел IIa и в обсъжданията , както вътрешно национални ниво, така и в Работната група по гражданско правни въпроси (формат „Брюксел IIa“), като уведоми Висшия съдебен съвет за определените лица.

2. ОТНОСНО: Заявление за достъп до информация от Доротея Дачкова, журналист от в. „Сега“.  

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Възлага изготвянето на информацията по ЗДОИ на отдел „Статистически анализ и обработка на данни“ към дирекция „Информационни системи и съдебна статистика“, в съответствие с изискванията посочени в полученото заявление от Доротея Дачкова – журналист от в. Сега.
2.2. Изпраща преписката на Главния секретар на ВСС, по компетентност.

3. ОТНОСНО: Въпросник за информационното табло на Европейския съюз в областта на правосъдието за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Изпраща Въпросника за информационното табло на Европейския съюз в областта на правосъдието за 2017 г. за изготвяне на отговори по компетентност в срок до 1 ноември 2016 г., както следва:
- на Комисия „Съдебна карта, определяне на натовареността и съдебна статистика“ и на Комисията по атестирането и конкурсите към съдийската колегия - раздел „Допълнителни подробности за стандартите за качество“.
 - на дирекция „Публична комуникация и протокол“ – раздел „Комуникационни политики на съдилищата“ и раздел „Използване на проучвания и показатели за качество.

4. ОТНОСНО: Необходимост от отпечатване на информационни брошури с данни за структурата и дейността на ВСС, за целите на международната дейност на Съвета.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Одобрява съдържанието на информационната брошура на български език.
4.2. Възлага организирането на превода на английски език, както и на отпечатването на информационните брошури на дирекция „Международна дейност“.

5. ОТНОСНО: Информация, предоставена от дирекция „Международна дейност“ във връзка с изпълнението на Плана за действие за изпълнение на Комуникационната политика на ВСС за периода 2014 г. – 2018 г., за първото полугодие на 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Приема за сведение предоставената информация.
5.2. Изпраща информацията на дирекция „Публична комуникация и протокол“ за обобщаване.

II. ПРАВНИ ВЪПРОСИ

6. ОТНОСНО: Обсъждане на предложения и условия за участие в предстоящия конкурс по програма „Правосъдие“ на Европейския съюз и внедряване на Европейския индикатор за съдебна практика ECLI в българската съдебна практика. /отложена точка от заседание проведено на 17.10.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Внася в заседание на Пленума на Висшия съдебен съвет, насрочено за 03.10.2016 г. материалите по т. 6 за обсъждане и вземане на решение.
6.2. Възлага на Светослав Данчев – системен администратор в Апелативен съд гр. Велико Търново и лице за контакт по тази програма, да изготви информация по нея не по късно от 02.11.2016 г. 
6.3. Решението по т. 6 да се изпрати на Светослав Данчев – системен администратор в Апелативен съд гр. Велико Търново.

7. ОТНОСНО: Писма от председателите на Софийски градски съд и Софийски районен съд във връзка с определянето на представители в Работна група изготвяне на Наредба по чл. 75а от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Приема за сведение информацията.

8. ОТНОСНО: Писмо от председателя на Окръжен съд гр. Русе относно възнаграждения на съдебни заседатели и прилагането разпоредбата на чл. 73 от ЗСВ.
	
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Писмото от председателя на Окръжен съд гр. Русе да се изпрати на Работната група за изготвяне на Наредба по чл. 75а от ЗСВ.

9. ОТНОСНО: Писмо от председателя на Камарата на частните съдебни изпълнители с искане за среща.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Представители на Камарата на частните съдебни изпълнители да се поканят за заседание на комисията, което ще се проведе на 07.11.2016 г. 
9.2. Решението по т. 9 да се изпрати на председателя на Камарата на ЧСИ.

10. ОТНОСНО: Молба от Яна Димитрова – съдия в СРС за даване на указания по осъществяване на дейност по дела, които не са възложени чрез разпределение в ЦСРД. /отложена точка от заседание проведено на 10.10.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Молбата от Яна Димитрова – съдия в СРС да се изпрати на Комисията по атестирането и конкурсите към Съдийската колегия на Висшия съдебен съвет и на Комисия „Съдебна карта, натовареност и съдебна статистика“ към Съдийската колегия на ВСС, по компетентност.

11. ОТНОСНО: Проект за изменение и допълнение на Наредба № Н-1 от 16.05.2014 г. за съдебните преводачи, изпратен от екип преводачи към Съюза на преводачите в България.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Да се изпрати на Министерство на правосъдието проекта за изменение и допълнение на Наредба № Н-1 от 16.05.2014 г. за съдебните преводачи, изпратен от екип преводачи към Съюза на преводачите в България, за съобразяване при изготвяне на Наредба за съдените преводачи.
11.2. Решението по т. 11 да се изпрати на Министерство на правосъдието и на Съюза на преводачите в България.

12. ОТНОСНО: Становища от хабилитирани преподаватели във връзка с решение на Комисията по правни и институционални въпроси по протокол № 28 от 28.07.2016 г. /отложена точка от заседание проведено на 10.10.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Становищата от хабилитирани преподаватели във връзка с решение на Комисията по правни и институционални въпроси по протокол № 28 от 28.07.2016 г. да се изпратят на Ръководителя на катедрата по гражданскоправни науки в Софийски университет „Св. Климент охридски“ за съдействие при обобщаването им и изготвянето на актуализиран конспект по гражданскоправни науки.

13. ОТНОСНО: Писмо от административния секретар на Районен съд гр. Бяла Слатина относно приложението на чл. 354 от ЗСВ при пенсиониране по болест.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Не е в компетентността на Висшия съдебен съвет да дава консултации по трудово правни въпроси.
13.2. Решението по т. 13 да се изпрати на председателя на Районен съд гр. Бяла Слатина.

14. ОТНОСНО: Становища от органи на съдебната власт по Закона за отклоняване от наказателно производство и налагане на възпитателни мерки на непълнолетни лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Приема за сведение и прилага становищата от органи на съдебната власт по Закона за отклоняване от наказателно производство и налагане на възпитателни мерки на непълнолетни лица към преписката.

15. ОТНОСНО: Решение на Комисия „Бюджет и финанси“ по протокол № 39 от 19.10.2016 г., т. 51 във връзка с решение на Комисия „Управление на собствеността“ по протокол № 18 от 12.10.2016 г., т. 17 относно осъществяване на охрана на обект : „Проектиране и извършване на строително – монтажни работи по преустройство на сграда за нуждите на СРС и СРП, находяща се на бул. „Ген. М. Скобелев“ № 23“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Няма пречка да се заплатят направените разходи за охрана на обект „Проектиране и извършване на строително – монтажни работи по преустройство на сграда за нуждите на СРС и СРП, находяща се на бул. „Ген. М. Скобелев“ № 23“, с оглед разпоредбите на чл. 60 и сл. от ЗЗД.
15.2. Решението по т. 15 да се изпрати на Комисия „Бюджет и финанси“.

16. ОТНОСНО: Писмо от главния секретар на Висшия съдебен съвет относно определяне на член на Висшия съдебен съвет за участие в конкурсна комисия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. Определя Юлияна Колева за участие в конкурсната комисия.

ДОПЪЛНИТЕЛНИ ТОЧКИ:

17. ОТНОСНО: Писмо от Министерство на правосъдието относно проект на Закон за изменение и допълнение на Наказателно-процесуалния кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Предлага на Пленума на Висшия съдебен съвет да СЪГЛАСУВА проект на Закон за изменение и допълнение на Наказателно-процесуалния кодекс.
17.2. Внася предложението за разглеждане в заседание на Пленума на Висшия съдебен съвет, насрочено за 27.10.2016 г.

18. ОТНОСНО: Определяне състава на Работната група за изготвяне проект на Методика за за оценяване на членове на Висшия съдебен и на инспектори в Инспектората към Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18.1. В състава на работната група да бъдат включени по двама членове от Съдийската и прокурорската колегии към Висшия съдебен съвет и двама членове от Инспектората към Висшия съдебен съвет.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА